Συντεταγμένες: 20°40′N 103°21′W﻿ / ﻿20.667°N 103.350°W﻿ / 20.667; -103.350

Η **Γουαδαλαχάρα** (ισπανικά: *Guadalajara*, προφέρεται: [ɡwaðalaˈxaɾa] ( ακούστε)) είναι η πρωτεύουσα της πολιτείας Χαλίσκο και έδρα του δήμου της Γουαδαλαχάρα. Η πόλη βρίσκεται στην κεντρική περιοχή του Χαλίσκο, το οποίο βρίσκεται στον Ειρηνικό, στη δυτική περιοχή του Μεξικού. Η πόλη έχει πληθυσμό 1.564.514, το δεύτερο μεγαλύτερο στο Μεξικό. Η μητροπολιτική περιοχή της πόλης αποτελείται από εφτά δήμους με συνολικό πληθυσμό 4.328.584 κατοίκους, ο δεύτερος μεγαλύτερος στο Μεξικό μετά την πόλη του Μεξικού.

Η οικονομία της πόλης στηρίζεται στη βιομηχανία, και συγκεκριμένα στην τεχνολογία της πληροφορίας με ένα μεγάλο αριθμό διεθνών επιχειρήσεων να έχουν εγκαταστάσεις παραγωγής στη μητροπολιτική περιοχή της Γουαδαλαχάρα. Άλλες, πιο παραδοσιακές βιομηχανίες, όπως υποδυματοποιία, υφαντουργία και επεξεργασία τροφίμων, συμβάλλουν στην οικονομία της πόλης. Η Γουαδαλαχάρα είναι το πολιτιστικό κέντρο του Μεξικού, θεωρείται από τους περισσότερους ως η πατρίδα της μουσικής Μαριάτσι (Mariachi) και φιλοξενεί μια σειρά από μεγάλης κλίμακας πολιτιστικές εκδηλώσεις, όπως το Διεθνές Φεστιβάλ Κινηματογράφου της Γουαδαλαχάρα και η Διεθνής Έκθεση Βιβλίου της Γουαδαλαχάρα και μια σειρά από διεθνούς εμβέλειας πολιτιστικά γεγονότα τα οποία προσελκύουν διεθνή πλήθη. Είναι επίσης το σπίτι της ποδοσφαιρικής ομάδας Τσίβας, μια από τις δύο πιο δημοφιλείς στο Μεξικό. Η πόλη ήταν η Αμερικανική Πολιτιστική Πρωτεύουσα το 2005. Η Γουαδαλαχάρα φιλοξένησε το 2011 τους Παναμερικανικούς Αγώνες.

Η Γουαδαλαχάρα είναι η 10η μεγαλύτερη πόλη στη Λατινική Αμερική από πλευράς του πληθυσμού, αστικής περιοχής και Ακαθάριστου Προϊόντος. Η πόλη πήρε το όνομά της από την ισπανική πόλη της Γουαδαλαχάρα, με το όνομα να προέρχεται από την αραβική λέξη ουάντι λ-χιτζάρα (واد الحجارة ή وادي الحجارة), που σημαίνει «κοιλάδα των λίθων».

Το 2007, μια έκθεση του περιοδικού fDi έδειξε ότι η Γουαδαλαχάρα έχει το δεύτερο μεγαλύτερο οικονομικό δυναμικό από κάθε μεγάλη πόλη της Βόρειας Αμερικής, καθώς μόνο το Σικάγο έχει καλύτερη βαθμολογία. Η ίδια έρευνα χαρακτήρισε την Γουαδαλαχάρα ως την «πόλη του μέλλοντος», γεγονός που οφείλεται στο νεανικό πληθυσμό, το χαμηλό ποσοστό ανεργίας και το μεγάλο αριθμό πρόσφατων ξένων επενδύσεων, και διαπιστώθηκε επίσης ότι έχει το τρίτο πιο φιλικό περιβάλλον για επιχειρήσεις ανάμεσα στις πόλεις της Βόρειας Αμερικής.
Ηλεκτρικός αστικός σιδηρόδρομος της Γουαδαλαχάρας 

* ''
* ''
* 
* 
* 
* 
* 
* 
* 
* 
* 
* 
* 
* 
* 
* 
*

Αδελφοποιημένες πόλεις
----------------------

* Αθήνα - Ελλάδα

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 3893. Ανακτήθηκε στις 6  Αυγούστου 2018.
2. 1 2  *GEOnet Names Server*. 11  Ιουνίου 2018. -1669612.
3. ↑  micodigopostal.org/jalisco/guadalajara/.
4. 1 2  Consejo Nacional de Población, México; Proyecciones de la Población de México 2005-2050 Αρχειοθετήθηκε 2007-10-12 στο Wayback Machine. Ανακτήθηκε 18 Οκτωβρίου 2008.
5. ↑  Consejo Nacional de Población, México; Delimitación de las zonas metropolitanas de México 2005 Αρχειοθετήθηκε 2008-12-06 στο Wayback Machine. Ανακτήθηκε την 18 Οκτωβρίου 2008.
6. ↑  «City Mayors reviews the richest cities in the world in 2005». Citymayors.com. 11 Μαρτίου 2007. Ανακτήθηκε στις 7 Ιουνίου 2010.
7. ↑  «Enciclopedia de los Municipios de Mexico – Jalisco: Tequila» (στα Ισπανικά). Αρχειοθετήθηκε από το πρωτότυπο στις 16 Ιουνίου 2011. Ανακτήθηκε στις 13 Ιανουαρίου 2010.
8. ↑  «fDi Magazine». Αρχειοθετήθηκε από το πρωτότυπο στις 13 Ιουνίου 2007. Ανακτήθηκε στις 7 Ιουνίου 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  Guadalajara, Mexico στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 237191244
* LCCN: n79112329
* ISNI: 0000 0000 9465 9703
* GND: 4233633-8
* SUDOC: 028242521
* BNF: cb12011862n (data)
* NKC: xx0038524
* BNE: XX4308202

 |

 |